Jablunkov
Jablunkov (poola keeles Jabłonków, saksa keeles Jablunkau) on linn Tšehhis Morava-Sileesia maakonnas Frýdek-Místeki ringkonnas. Jablunkov asub Poola piirist 5 km kaugusel, Slovakkia piirist 7,5 km kaugusel, Frýdek-Místekist ligi 32 km idakagus ja Ostravast umbes 46 km kagus. Jablunkov on Tšehhi kõige idapoolsem linn. Jablunkov asub merepinnast 386 meetri kõrgusel. 2011. aasta rahvaloenduse andmetel moodustasid poolakad 15,7% Jablunkovi elanikest.